Základný kurz v Rorschachovej metóde. 
Ide o kurz, ktorý v ČR funguje už  od  r.  2000 a v SR začal  v r.  2009.. (Lektori kurzov  boli  až do  r.  2020  dr. Obuch  a dr. Polák) 
Kurzu sa môžu zúčastniť len  absolventi štúdia psychológie, ktorí sú oboznámení   s princípmi psychodiagnostiky a  je zvlášť vhodný pre psychológov, ktorí pracujú v zdravotníctve, ale obsahom aj zameraním je užitočný aj pre  tých, ktorí pracujú mimo zdravotníctva, napr. poradenstvo, personalistika  a pod.
Kurz obsahuje 9 stretnutí, každé stretnutie má 15 hodín,  t.j. celkovo má kurz 135 hodín. 

Jedno stretnutie je od piatka od 13 hodiny do soboty 18 hod.  Stretnutia prebiehajú asi s frekvenciou 6-7 týždňov.     Všetky  stretnutia kurzu  sú  v Bratislave.  
Dve stretnutia kurzu  sú orientované  tematicky.   

Jedno    na používanie ROR  v detskom veku   (Obuch),     
druhé  je   zamerané na využitie   škál    pri kvalitatívnom vyhodnotení   psychických   procesov  vzhľadom na posúdenie  osobnostných charakteristík  dotyčného..
(Tieto  škály je vhodné využiť  až po  vyhodnotení  základných charakteristík ROR ).  Oboznámi  s tým   Dr. Pernička
Kurz prebieha na báze Exnerovho systému a prístupu k vyhodnocovaniu  a interpretácii  ROR

Cieľom programu je prehĺbiť znalosť testu a kompetenciu  práce s ním, so zameraním na princípy kvantitatívneho, ale aj  kvalitatívneho  spracovania testového materiálu a individualizáciou prístupu v zostavovaní klinického nálezu.  
Účastníci pracujú len   s protokolmi z vlastnej praxe, na stretnutia je preto  potrebné prinášať si protokoly, ktoré  však  nemusia byť osignované.  To  je súčasťou učenia priamo v kurze. 
„Výklad“ teórie testu   je len  na báze konkrétnych protokolov. Žiadne  „teoretické  prednášky  „ako také“  nie sú.. 
Posledné stretnutie kurzu  je  venované „preverovaniu“ dosiahnutých znalostí. Každý účastník si pripraví tri protokoly a v skupine „obháji“ jeden  z nich, náhodne vybraný.

Absolvovanie kurzu je podmienené účasťou minimálne na 7 stretnutiach a zaplatením  všetkých 9 stretnutí  t.j. aj v neprítomnosti (podobne ako je tomu pri psychoterapeutických výcvikoch)

Za jedno víkendové stretnutie sa platí  80  €.   Podrobnejšie  informácie  o spôsobe platenia dostanete po záväznej prihláške. 

O účasti  na jednotlivých stretnutiach bude vydávané potvrdenie, kde je uvedený počet kreditov.  Tí, ktorí „urobia skúšku“, dostanú osvedčenie o skúške.. 
Kurz je akceptovaný  Slovenskou komorou psychológov ako súčasť ďalšieho vzdelávania  psychológov..  
Pôvodne  sa na polovici  stretnutí ROR kurzu  v ČR   aj  v   SR  podielal  významný  český klinický psychológ a psychoterapeut PhDr. Anton Polák, ktorý skupinu v Brne vlastne založil  a  bol považovaný   aj  za popredného českého „rorschachistu“. Dr. Polák  žiaľ  v decembri 2020 zomrel. 
Miesto neho je lektorom z ČR  Dr. M. Pernička – ktorý  príde do SR len  2 x – z hľadiska jeho pracovnej vyťaženosti  a bude prezentovať  „škály v ROR“  a príde na posledné  stretnutie skupiny... 
Prihlášky,  resp. prípadné otázky  možno smerovať na mailovú adresu igor.obuch@gmail.com  
do konca  roku  2026. 
Ak sa do tohto termínu  naplní  očakávaný počet účastníkov, reálny začiatok  skupiny môže byť  marec-apríl  2027. 
Ak sa počet účastníkov naplní skôr, môže sa začiatok kurzu tiež posunúť o niečo dopredu. 

